WFX เคาะปันผล 0.22 บ. ขึ้น XD 6 ม.ค.นี้ TRUBB จ่อบุ๊กกำไรพิเศษ 68 ลบ. ไตรมาส 1/65
WFX เคาะปันผลระหว่างกาล หุ้นละ 0.22 บ. ขึ้นเครื่องหมาย XD 6 ม.ค.65 จ่าย 19 ม.ค. 65 ส่งผลให้ TRUBB ผู้ถือหุ้นใหญ่ในสัดส่วน 66.35% จ่อบุ๊กกำไรพิเศษ 68 ลบ. ไตรมาส 1/65
24 ธ.ค. 2564

บริษัท เวิลด์เฟล็กซ์ จำกัด (มหาชน) หรือ WFX แจ้งผ่านสารสนเทศตลาดหลักทรัพย์ฯ ว่าคณะกรรมการมีมติเมื่อวันที่ 24 ธ.ค. 2564 อนุมัติประกาศจ่ายเงินปันผลระหว่างกาลปี 2564 งวดดำเนินงานวันที่ 1 ม.ค. 2564 ถึงวันที่ 30 ก.ย. 2564 โดยมีอัตราการจ่ายปันผลเป็นเงินสดหุ้นละ 0.22 บาท สำหรับวันที่ไม่ได้รับสิทธิปันผล (XD) วันที่ 6 ม.ค. 2565 ขณะที่วันที่จ่ายปันผล 19 ม.ค. 2565
สำหรับการจ่ายเงินปันผลดังกล่าว ผู้ที่ได้รับมากสุด บริษัท ไทยรับเบอร์ลาเท็คซ์กรุ๊ป จำกัด (มหาชน) หรือ TRUBB ซึ่งเป็นผู้ถือหุ้นรายใหญ่ จำนวน 307,999,100 หุ้น คิดเป็นสัดส่วน 66.35%
ทั้งนี้เมื่อ WFX มีการจ่ายเงินปันผลหุ้นละ 0.22 บาท ทาง TRUBB จะได้รับเงินปันผลราว 67.76 ล้านบาท ซึ่งหากดูจากวันจ่ายเงินปันผลในวันที่ 19 ม.ค. 2565 ก็จะทำให้ทางบริษัทฯ มีกำไรพิเศษจากปันผลบุ๊กได้ในไตรมาส 1/2565